CELEX: 32007R1353
Language: lt
Date: 2007-11-20 00:00:00
Title: 2007 m. lapkričio 20 d. Komisijos reglamentas (EB) Nr. 1353/2007, iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I priedą dėl monenzino, lazalocido ir tilvalozino (Tekstas svarbus EEE)

21.11.2007   
            
            
               LT
            
            
               Europos Sąjungos oficialusis leidinys
            
            
               L 303/6
            
         
      KOMISIJOS REGLAMENTAS (EB) Nr. 1353/2007
   2007 m. lapkričio 20 d.
   iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I priedą dėl monenzino, lazalocido ir tilvalozino
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje (1), ypač į jo 2 straipsnį,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:
   
               (1)
            
            
               Visas farmakologiškai aktyvias medžiagas, Bendrijoje naudojamas veterinariniuose vaistuose maistui skirtiems gyvūnams, reikėtų įvertinti pagal Reglamentą (EEB) Nr. 2377/90.
            
         
               (2)
            
            
               Europos vaistų agentūrai buvo pateikta didžiausio monenzino, jonoforų grupei priklausančio antibiotiko ir kokcidiostatiko, likučių kiekio nustatymo paraiška. Remiantis Veterinarinių vaistų komiteto rekomendacija ši medžiaga turėtų būti įtraukta į Reglamento (EEB) Nr. 2377/90 I priedą galvijų rūšių (raumenų, riebalų, kepenų, inkstų ir pieno) atžvilgiu.
            
         
               (3)
            
            
               Laukiant analizės metodo patvirtinimo, šiuo metu lazalocidas yra įtrauktas į Reglamento (EEB) Nr. 2377/90 I priedą paukščių raumenų, odos ir riebalų, kepenų ir inkstų atžvilgiu bei į Reglamento (EEB) Nr. 2377/90 III priedą – paukščių, kurių kiaušiniai skirti žmonėms vartoti, atžvilgiu. Šie moksliniai tyrimai jau baigti ir Veterinarinių vaistų komitetas patvirtinto analizės metodą. Lazalocidas priklauso antibiotinį poveikį ir kokcidiostatiko požymių turinčių jonoforų grupei. Todėl lazalocidas turėtų būti įtrauktas į Reglamento (EEB) Nr. 2377/90 I priedą paukščių, kurių kiaušiniai skirti žmonėms vartoti, atžvilgiu, jam skiriamas naujas 1.2.16 punktas, o Reglamento (EEB) Nr. 2377/90 I priedo 2.4.4 punkte įrašytas lazalocidas turėtų būti išbrauktas.
            
         
               (4)
            
            
               Acetilizovaleriltilozinas, makrolidų grupei priklausantis antibiotikas, šiuo metu yra įtrauktas į Reglamento (EEB) Nr. 2377/90 I priedą kiaulių ir paukščių rūšių atžvilgiu. Europos vaistų agentūrai buvo pranešta apie šios veikliosios medžiagos tarptautinio bendrinio pavadinimo (INN) pakeitimas. Acetilizovaleriltilozino pavadinimas turėtų būti pakeistas nauju INN – tilvalozinas.
            
         
               (5)
            
            
               Todėl Reglamentą (EEB) Nr. 2377/90 reikėtų atitinkamai iš dalies pakeisti.
            
         
               (6)
            
            
               Siekiant atsižvelgti į šio reglamento nuostatas, prieš pradedant jį taikyti turėtų būti nustatytas pakankamos trukmės laikotarpis, kad valstybės narės, prireikus, galėtų pagal šį reglamentą pakoreguoti visus pagal 2001 m. lapkričio 6 d. Europos Parlamento ir Tarybos direktyvą 2001/82/EB dėl Bendrijos kodekso, reglamentuojančio veterinarinius vaistus (2), išduotus leidimus teikti į rinką atitinkamus veterinarinius vaistus.
            
         
               (7)
            
            
               Šiame reglamente nustatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2377/90 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2008 m. sausio 20 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2007 m. lapkričio 20 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 224, 1990 8 18, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1323/2007 (OL L 294, 2007 11 13, p. 11).
   
      (2)  OL L 311, 2001 11 28, p. 1. Direktyva su paskutiniais pakeitimais, padarytais Direktyva 2004/28/EB (OL L 136, 2004 4 30, p. 58).
   
      PRIEDAS
      Reglamento (EEB) Nr. 2377/90 I priedas iš dalies keičiamas taip:
      
                  1)
               
               
                  1.2.4 punkte įrašas „Acetilizovaleriltilozinas“ pakeičiamas taip:
                  1.2.4.   Makrolidai
                  
                              Farmakologiškai aktyvi (-ios) medžiaga (-os)
                           
                           
                              Žymeklio likutis
                           
                           
                              Gyvūnų rūšis
                           
                           
                              DLK
                           
                           
                              Tiksliniai audiniai
                           
                        
                              „Tilvalozinas
                              
                           
                           
                              Bendras tilvalozino ir 3-O-acetiltilozino kiekis
                           
                           
                              Kiaulės
                           
                           
                              50 μg/kg
                           
                           
                              Raumenys
                           
                        
                              50 μg/kg
                           
                           
                              Riebalai (1)
                              
                           
                        
                              50 μg/kg
                           
                           
                              Kepenys
                           
                        
                              50 μg/kg
                           
                           
                              Inkstai
                           
                        
                              Naminiai paukščiai (2)
                              
                           
                           
                              50 μg/kg
                           
                           
                              Riebalai (3)
                              
                           
                        
                              50 μg/kg
                           
                           
                              Kepenys
                           
                        
            
                  2)
               
               
                  įrašomas naujas 1.2.16 punktas:
                  1.2.16.   Jonoforai
                  
                              Farmakologiškai aktyvi (-ios) medžiaga (-os)
                           
                           
                              Žymeklio likutis
                           
                           
                              Gyvūnų rūšis
                           
                           
                              DLK
                           
                           
                              Tiksliniai audiniai
                           
                        
                              
                                 Monenzinas
                              
                           
                           
                              Monenzinas A
                           
                           
                              Galvijai
                           
                           
                              2 μg/kg
                           
                           
                              Raumenys
                           
                        
                              10 μg/kg
                           
                           
                              Riebalai
                           
                        
                              30 μg/kg
                           
                           
                              Kepenys
                           
                        
                              2 μg/kg
                           
                           
                              Inkstai
                           
                        
                              2 μg/kg
                           
                           
                              Pienas
                           
                        
                              
                                 Lazalocidas
                              
                           
                           
                              Lazalocidas A
                           
                           
                              Naminiai paukščiai
                           
                           
                              20 μg/kg
                           
                           
                              Raumenys
                           
                        
                              100 μg/kg
                           
                           
                              Riebalai (4)
                              
                           
                        
                              100 μg/kg
                           
                           
                              Kepenys
                           
                        
                              50 μg/kg
                           
                           
                              Inkstai
                           
                        
                              150 μg/kg
                           
                           
                              Kiaušiniai
                           
                        
            
                  3)
               
               
                  2.4.4 punkte lazalocido įrašas išbraukiamas.
               
            
         (1)  Ši kiaulių rūšių DLK vertė atitinka odą ir riebalus natūraliu santykiu.
      
         (2)  Nenaudotinas paukščiams, kurių kiaušiniai skirti žmonėms vartoti.
      
         (3)  Ši paukščių rūšių DLK vertė atitinka odą ir riebalus natūraliu santykiu.“
      
         (4)  Ši paukščių rūšių DLK vertė atitinka odą ir riebalus natūraliu santykiu.“